Երբ ասում են, թե այսինչ տարվա այսինչ ամսին, այսինչ ժամին մոլորակները կգտնվեն այսինչ տեղում, ապա այդ կանխատեսումները լրիվ արդարացվում են, քանի որ մեխանիկական հաշվարկներն աստղագիտության մեջ օժտված են շատ մեծ ճշգրտությամբ, և սխալներն այստեղ շատ քիչ են: Եթե կանխատեսվի, որ խավարումը տեղի կունենա այսինչ օրը և այսինչ րոպեին, ապա սխալը կարող է լինել արտակարգ փոքր՝ մի քանի վայրկյանի սահմաններում: Ահա այսպիսին է երկնային մեխանիկայի աստղագիտական հաշվարկների ճշգրտությունը: Այդպես զարգացել է երկնային մեխանիկան՝ մոլորակների, կրկնակի և եռակի աստղերի շարժումների մասին գիտությունը, որը այդպես ճշգրտությամբ կարող է կանխատեսել աստղագիտական երևույթները: